News Update: Citigroup แนะ ‘เพิ่มน้ำหนัก’ หุ้นสหรัฐฯ มองหุ้นเติบโตมีโอกาสท่ามกลางวิกฤติรัสเซียยูเครน IT - การเงิน และหุ้น UK น่าสนใจเช่นกัน - FINNOMENA
Citigroup มีมุมมองบวกมากขึ้น (Overweight) ต่อหุ้นสหรัฐฯ นักวิเคราะห์คาดหุ้นเติบโตฟื้นตัวดี หลังผลตอบแทนพันธบัตรรัฐบาลร่วงแรงจากวิกฤตรัสเซีย-ยูเครน
4 มี.ค. 2565

Citigroup มีมุมมองบวกมากขึ้น (Overweight) ต่อหุ้นสหรัฐฯ นักวิเคราะห์คาดหุ้นเติบโตฟื้นตัวดี หลังผลตอบแทนพันธบัตรรัฐบาลร่วงแรงจากวิกฤตรัสเซีย-ยูเครน
อัตราผลตอบแทนพันธบัตรที่ลดลงจากการรุกรานยูเครนของรัสเซียในสัปดาห์ที่แล้ว ส่งผลให้ความเสี่ยงด้านเงินเฟ้อพุ่ง ขณะที่ความคาดหวังว่าธนาคารกลางจะขึ้นดอกเบี้ยนั้นลดลง
Robert Buckland ทีมนักเศรษฐศาสตร์ของ Citigroup กล่าวว่า ตลาดหุ้นทั่วโลกค่อนข้างแข็งแกร่งแม้จะเผชิญกับสงครามระหว่างรัสเซียและยูเครน โดยการร่วงแรงของอัตราผลตอบแทนพันธบัตรนั้นบ่งชี้ว่า ถึงเวลาแล้วที่การปรับฐานของหุ้นเติบโตในปีนี้ควรหยุดลง
อย่างไรก็ตาม อัตราผลตอบแทนพันธบัตรรัฐบาลสหรัฐฯ พุ่งขึ้นในวันพุธที่ผ่านมา (2 มี.ค.) โดยดีดตัวขึ้นจากระดับต่ำสุดในรอบ 8 สัปดาห์ หลังเจอโรม พาวเวลล์ ประธาน Fed กล่าวว่า เขาเตรียมสนับสนุนการขึ้นดอกเบี้ยในการประชุมเดือนมี.ค. รวมถึงมีความยืดหยุ่นในการตอบสนองต่อผลกระทบจากวิกฤติยูเครน
Citigroup รายงานว่า กลุ่มหุ้นที่มีความเกี่ยวข้องกับรัสเซียจำนวน 60 บริษัท ร่วงลงมา 17% ในปีนี้ ซึ่งรวมถึง PepsiCo, Glencore, Carlsberg, Epam Systems และ Uniper เมื่อเทียบกับการลดลง 8% ของหุ้นทั่วโลกอ้างอิงจากดัชนี MSCI ACWI
Citigroup ยังมองว่าหุ้นเทคโนโลยีสารสนเทศทั่วโลกจะ Outperform เห็นได้จากการเติบโตอย่างแข็งแกร่งที่ 2% นับตั้งแต่ความขัดแย้งระหว่างรัสเซียและยูเครน
นอกจากนี้ Citigroup ลดความเชื่อมั่นในหุ้นญี่ปุ่นและกลุ่มอุตสาหกรรมทั่วโลกสู่ระดับปานกลาง (Neutral) และยังคงมุมมองบวก (Overweight) ต่อหุ้น UK และหุ้นกลุ่มการเงิน
อ้างอิง: https://www.reuters.com/markets/europe/citigroup-hikes-us-equities-overweight-sees-demand-growth-stocks-2022-03-03/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
citi
News Update
ยูเครน
รัสเซีย
รัสเซียยูเครน
หุ้นสหรัฐ
หุ้นเติบโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA